सुषमा स्वराज ने उत्तर प्रदेश सरकार से इस हमले की रिपोर्ट मांगी है. वहीं पर्यटन मंत्री केजी अल्फोंस ने घटना पर गंभीर चिंता जताई है. अल्फोंस ने मुख्यमंत्री को लिखे एक पत्र में कहा, "आप इस बात से सहमत होंगे कि ऐसी घटनाओं से हमारी छवि पर नकारात्मक प्रभाव पड़ता है. ऐसी घटनाएं भारत को पर्यटन स्थल के रूप में बढ़ावा देने के हमारे प्रयासों के लिए हानिकारक है." उन्होंने कहा कि आरोपियों की पहचान के लिए एक तेज और त्वरित प्रतिक्रिया दिखाते हुए उनके खिलाफ एक तेज कार्रवाई की जानी चाहिए. यह सुनिश्चित किया जाना चाहिए कि दोषियों को सजा मिलेगी, ताकि ऐसी घटनाओं को रोकने के लिए हमारे प्रयासों का अच्छा संदेश जाए.